
                                                      Herslev d. 25. februar 2025
0) Ny hjemmeside
Vi har fået ny hjemmeside med adresse ”herslev-vand.dk”. Går man ind via den gamle adresse henvises til den nye. På hjemmesiden ligger referater fra vores møder – mange år tilbage. Der ligger f.eks. alarm-telefonnummer hvis der påstår problemer, vores vedtægter, beredskabsplan, datapolitik, takstblad, regulativet for værket, oplysninger om selve værket, oplysninger om bestyrelsen og en række billeder fra værket og om løste opgaver. 
[bookmark: _GoBack]1) Møder
Vi er mødtes i bestyrelsen 6 gange i løbet af 2024 (+ plus kort opsamling efter generalforsamling). Møderne holdes på skift hjemme hos et af bestyrelsesmedlemmerne.
Der har derudover været en hel del møder i forbindelse med nødforsynings-projektet.
I forår/sommer handlede det om ønsker og muligheder sammen med beboere fra Sluphusvej senere også med MSV - Midtsjællands Vandforsyning - (mere om det nedenfor under 4)
Vi deltog i et møde med Kattinge Vandværk og MSV. Emnet var fremtidig vandforsyning til Kattinge. De agter nemlig at lukke deres vandværk. Levering af vand har vi ikke mulighed for med det udstyr vi har. Kornerup Vandværk har ingen boring længere og er dermed kun en pumpestation.  Så derfor kan der ikke leveres. Der diskuteres nu, hvordan MSV kan komme til at levere. 
Vi har deltaget i møder om BNBO (Boringsnære Beskyttelsesområder) om ikke at anvende pesticider i områder tæt på vores boringer. Møder med fam. Stausholm og til sidst også med Lejre Kommune. På dette sidste møde faldt tingene på plads. (mere om det nedenfor under 7)
2) Driften af selve vandværket.
a) Pumper
Værket tjekkes mindst en gang ugentligt.
Sidste år kunne vi fortælle, at der var problemer med de pumper der pumper vandet ud til byen. Det er løst med simple og billige løsninger.
Det har også givet en – godt nok mindre, men alligevel – besparelse på strømforbruget.
( -- som nævnt sidste år -- Udgifter til pumperne hen over deres levetid fordeler sig på 25% til at købe dem og de resterende 75% er strøm til at drive dem !)
b) Alm. vedligehold
Vi har fået serviceaftaler med de to firmaer der har med hhv. vores filtre (inkl. de ventiler der regulerer processerne) og vores kompressor at gøre. 

Vi har måttet skifte to målere på værket. Der har derudover ikke været det store at se til.
Vi har et godt netværk af håndværkere til de forskellige opgaver der kan opstå.
Vi håber I har lagt mærke til, at vi har malet vores vandværks bygning. Der er kommet navn på døren. Indvendigt er trappen blevet malet.
3) Vandkvalitet
Vi kan forsat glæde os over, at vi har vand af god kvalitet. Det bekræfter de analyser vi får lavet hen over året. Der er ikke nogen anmærkninger fra vores kontrollaboratorie.
Senest er PFAS kommet til som stof der skal analyseres for. Resultatet af de analyser er et ”IM”, som betyder ”ikke målbart”. 

4) Ledningsnettet
a) Året store projekt var etablering og tilslutning af nødforsyning fra Midtsjællands Vandforsyning – MSV-, med MSV som bygherre. 
Historien kort er, at to beboere på Sluphusvej spurgte os, om vi kunne levere vandværksvand til Sluphusvej. Da der ikke var ledning ud ad Sluphusvej (ca. 2km), ville det blive en stor mundfuld for os – også i forhold til den erfaring vi har i bestyrelsen; --- eller rettere den erfaring -- vi ikke har.
MSV var et nærliggende alternativ til at påtage sig opgaven. De var villige til at stå for opgaven. Etablering af ledning op fra Trællerup til Sluphusvej. Vi besluttede – støttet af den ekstraordinære generalforsamling i august – at gå med i projektet. Det gjorde det nemlig muligt at etablere den nødforsyning op til vores vandværk som har været en del vores projektplan i flere år. Arbejdet var færdige slut december -24 – som planlagt.
Der opstod to ikke forudsete problemer. Det ene var, at de underboringer (en måde at lægge ledningen i stedet for at grave) der blev fortaget op ad Herslevvej lavede såkaldte ”blowups”. Når der bores bruges vand under et vist tryk som ”smøremiddel”. Der trængte vand op til overfladen med mudder, som så skulle renses af vejen og køres væk. 
Det andet var, at de kort vi har over vandledningerne, der går ud fra vandværket, ikke stemmer med virkeligheden. Ledningerne blev fundet og kortene er rettet. 
Disse to problemer gjorde, at vi kom til at overskide  budgettet.
En stor tak herfra til Niels Grann - som er driftansvarlig i MSV – for hans planlægning og styring af projektet. Også til Børge Stockholm der er formand for MSV, for hans støtte til os i processen – han har bl.a. givet os muligheden for at betale regningen over 1½ år i stedet for på en gang i nov -24. Dvs. MSV har lagt 2/3 af regningen ud for os i den periode.
5) Brud
I 2024 har der været et brud. På Kastanjestræde i sommer. En rod fra et ahorntræ havde snoet sig om ledningen og trykket den så den revnede. Repareret så hurtigt at vi kun behøvede at lukke for vandet for 4 husstande i 1½ time – fordi vores net er sektionsopdelt. (Vi kan efter behov lukke for afgrænsede dele af nettet).
(På vandværket ligger en beredskabsbog som ud over vores beredskabsplan bl.a. indeholder kort over vores net med oplysninger om placeringen af vores hovedstophaner og hvilke områder de kan lukke for.
I bogen sidder også en liste over vores netværk af håndværkere.)
6) Levering af vandet
*Ud af de 365 mulige dage har der 4 gange manglet vand  --- i ca. 1 – 1½ time. Det har hver gang været nødvendiggjort af nødvandprojektet. Arbejdet har hver gang været tilrettelagt så godt, det nu lod sig gøre, sådan at der var lukket kortest muligt. Alle lukninger var annonceret på Facebook.

*Ved nogle lejligheder har der gennem kortere perioder været et usædvanligt højt forbrug som næsten har tømt tanken helt, med der af følgende trykfald. Men trykket er kommet igen efter at det store forbrug ophørte, bl.a. fordi styringen af pumperne er ændret ( som nævnt i pkt. 2 a) ).
7) BNBO
(Boringsnære beskyttelsesområder) En del af jorden rundt om vores boringer tilhører Herslevgård. Vi har haft møder med fam. Stausholm om etablering af aftale om beskyttelse af området (lovbestemt). Emnet har været diskuteret flere gange i bestyrelsen. Der var nogle forhold som skulle undersøges nærmere bl.a. arealets størrelse og prisen. Det er nu forhandlet på plads, i sidste ende med støtte  indkaldte Lejre Kommune. til møde --- og her faldt det på plads.                                
Mvh. bestyrelsen

